**Zápisnica z členskej schôdze, Drienok - Mošovce 12.08.2017**

Prítomní: 48 Podľa priloženej prezenčnej listiny

Otvorenie schôdze

**Program:**

1. Voľba komisií

2. Voľba overovateľa zápisu

3. Schválenie programu členskej schôdze

4. Predloženie správy o hospodárení klubu za rok 2016

5. Predloženie správy KRK za rok 2016

6. Predloženie plánu činnosti na nasledujúci rok - termínový kalendár 2018

7. Predloženie správy o chove za rok 2016

8. Voľba výboru pre nasledujúce obdobie

9. Návrh výboru o zmene členstva v klube

10. Návrh o zmene bonitačného poriadku

11. Návrh o povinnosti testovania DM a DW

12. Návrh na zmenu a úpravu poplatkov poradcom chovu pri kontrole vrhu

13. Rôzne

**1.Voľba komisií:**

*Mandátová komisia:* Ján Polóny, Alexandra Zahradníková, pani Čechová

za: 48, proti: 0, zdržali sa: 0

*Volebná komisia:* Ondrej Vavro, Dávid Vrtel, Jozef Kristl

za: 47, proti: 0, zdržali sa: 1

*Návrhová komisia:*  Jana Dudiková, Vladimír Popelka, Jaroslav Žabka

za: 47, proti: 0, zdržali sa: 1

**2.Voľba overovateľa zápisu**

Overovateľ zápisu : Peter Turek

za: 48, proti: 0, zdržali sa: 0

**3. Schválenie programu členskej schôdze**

Program členskej schôdze bol doplnený a schválený.

za: 48, proti: 0, zdržali sa: 0

**4. Predloženie správy o hospodárení klubu za rok 2016**

Ekonómka klubu Miriam Pavlíková predložila správu o hospodárení za rok 2016 (viď. príloha). Zároveň podala návrh na zakúpenie inventára potrebného pri činnosti výboru: prenosná tlačiareň, externý harddisk a notebook.

**5. Predloženie správy KRK za rok 2016**

Kvôli neprítomnosti predsedu KRK Viktora Velikého nebola predložená správa KRK za rok 2016. Členská schôdza sa zhodla a ukladá týmto doterajšiemu predsedovi Viktorovi Velikému predložiť a zverejniť správu KRK za rok 2016 do 12.9.2017

za: 47, proti: 0, zdržali sa: 1

**6. Predloženie plánu činnosti na nasledujúci rok - termínový kalendár 2018**

Výbor predložil návrh plánu činnosti na rok 2018:

apríl Skúška vytrvalosti psa

máj 2018 zvod mladých a bonitácia východ (Pavlovce)

máj 2018 výcvikový víkend

júl/august 2018 letný výcvikový tábor, členská schôdza, bonitácia a zvod,

klubová výstava

september 2018 Skúška vytrvalosti psa na východe SK

október 2018 Skúška vytrvalosti psa na západe SK

október 2018 výcvikový víkend

november 2018 zvod mladých a bonitácia

december 2018 spoločná turistická akcia

za: 48, proti: 0, zdržali sa: 0

**7. Predloženie správy o chove za rok 2016**

Hlavná poradkyňa chovu, Janka Tarkaničová Brussová, vyhotovila správu o chove za rok 2016, ktorú prečítala členka chovateľskej komisie Alexandra Zahradníková.

( viď príloha ).

Zároveň pani Zahradníková predniesla pred prítomnými členmi prednášku o „ Probléme príbuznosti v chove ČSV “ ( viď príloha ).

**8. Voľba výboru pre nasledujúce obdobie:** ( prítomných 47 členov )

*Voľba predsedu* – návrh výboru: Ľuboš Zaremba

za: 45, proti: 0, zdržali sa: 2

Za predsedu KCHČSV SR na ďalšie obdobie bol zvolený Ľuboš Zaremba.

*Voľba 1. podpredsedu* - návrh výboru: Marcela Šlangová

za: 45, proti: 0, zdržali sa: 2

*Voľba 2. podpredsedu* - návrh výboru: Jana Dudiková

za: 45, proti: 0, zdržali sa: 2

*Voľba hlavného poradcu chovu* - návrh výboru: Janka Brussová

za: 43, proti: 0, zdržali sa: 4

*Voľba tajomníka* – návrh výboru: Veronika Bognárová

za: 40, proti: 1, zdržali sa: 6

*Voľba ekonóma* - návrh výboru: Miriam Pavlíková

za: 44, proti: 0, zdržali sa: 3

*Voľba hlavného výcvikára* – návrh výboru: František Bajana

za: 45, proti: 0, zdržali sa: 2

*Voľba predsedu KRK* - návrh výboru: Zuzana Hroncová

za: 45, proti: 0, zdržali sa: 2

Voľba členov KRK –

*návrh*: Dominik Skurák

za: 45, proti: 0, zdržali sa: 2

*návrh*: Alexandra Zahradníková

za: 45, proti: 0, zdržali sa: 2

**9. Návrh výboru o zmene členstva v klube** ( prítomných 46 členov )

*b. č 10.1 zmena statusu členstva*

za: 2, proti: 29, zdržali sa: 13

**10. Návrh o zmene bonitačného poriadku**

Výbor predkladá Členskej schôdzi návrh na úpravu bonitačného poriadku v doplňujúcom znení:

„meranie bonitovaného jedinca môže vykonávať ktorýkoľvek člen bonitačnej komisie pod dohľadom posudzovateľa exteriéru FCI“

*b. č. 10.2 zmena bonitačného poriadku*

za: 26, proti: 5, zdržali sa: 15

**11. Návrh o povinnosti testovania DM a DW** ( prítomných 44 členov )

Výbor predkladá návrh členskej schôdzi na schválenie povinnosti testovania jedincov československého vlčiaka na DM / DW.

Mimoriadne opatrenie, ktoré navrhla chovateľská komisia navrhla a výbor KCHČSV SR schválil 8.10.2016, ktoré v riadenom aj voľnom chove umožňuje schváliť len také spojenie, ktoré neumožní počatie a narodenie jedincov postihnutých známym a testovateľným dedičným ochorením, naďalej zostáva v platnosti pre jedince už chovné, ktoré nie sú testované a podieľajú sa na plemenitbe.

za: 40, proti: 1, zdržali sa: 3

**12. Návrh na zmenu nákladov na cestovné poradcom chovu pri kontrole vrhu**

Členka chovateľskej komisie Alexandra Zahradníková podala návrh na zmenu nákladov na cestovné pre poradcov chovu pri kontrolách vrhov na území SK a to takto:

* Poplatok pre člena klubu za kontrolu vrhu klubovým poradcom chovu paušálne 50 €.

( Rušia sa doterajšie poplatky : 1,40€ riadený chov/šteňa alebo 4,20€ za voľný chov/šteňa a 16,60€ cestovné poradcovi chovu )

* Poplatok pre nečlena klubu klubovým poradcom chovu paušálne 150 €.

( Rušia doterajšie poplatky : 4,20€ riadený chov/šteňa alebo 12,60€ voľný chov/šteňa a cestovné poradcovi chovu 49,80€ )

za: 42, proti: 0, zdržali sa: 2

**13. Rôzne**

Pán Oskar Dóra vyslovil myšlienku vytvorenia svetového klubu čsv, aby sa zjednotili podmienky chovania čsv a aby podmienky našej krajiny boli smerodajné aj pre iné krajiny. Takisto, aby sa zjednotili bonitačné karty.

Ľuboš Zaremba podal návrh na konečné zkompletizovanie archívu klubu a jeho následné umiestnenie v archívoch SKJ. Niektoré archívne dokumenty sa nachádzajú u pána Dóru.

Pán Polóny žiadal o doplnenie propagačného materiálu.

**Uznesenie**

Členská schôdza

*- berie na vedomie:*

správu o hospodárení za rok 2016

správu o stave chovu za rok 2016

*-ukladá:*

bývalému predsedovi KRK, Viktorovi Velikému, do mesiaca, teda do 12.9.2017, podať výboru správu KRK za rok 2016

výboru vytvoriť do 30 dní pracovnú skupinu pre úpravu stanov klubu KCHČSV a všetkých súvisiacich predpisov. Vytvorená skupina predloží návrh najneskôr do najbližšej členskej schôdze.

*- schvaľuje:*

a. program členskej schôdze

b. návrh termínového kalendára na rok 2018

c. bod 10.2 a bod 10.3

d. schvaľuje volebné výsledky

e. návrh A. Zahradníkovej na zmenu nákladov na cestovné pre poradcov chovu pri kontrolách vrhov na území SK na paušálnu sumu 50,-€

**Záver:**

Zapísala 12.08.2017 v Drienok - Mošovciach Marcela Šlangová

1. podpredseda KCHČSV SR